Kleurryke mode | SARIE
Kleurryke mode	deur admin
Ons het gaan loer na die komende somer se mode-kleurpalet en dis duidelik dat kleur nie ‘n inkennige tiener is dié somer nie.
Bekende ontwerpers, onder wie Prada, DKNY, Haider Ackermann en Fendi, se nuutste reekse is kleurryke meesterwerke. Die gewildste kleure is skakerings van helderbloue en -oranjes. Die ontwerper Jil Sander het ook gewys dat swart en helder kleure mekaar goed komplementeer.
Wees dus slim en hou kleur in gedagte wanneer jy nog ‘n laaste paar winter-inkopies doen. Dalk is dit ‘n koel genoeg item of bykomstigheid wat vir die somer ‘n belegging kan wees! Bobby verduidelik hoekom hy sy baba uit die kollig hou | SARIE
Bobby verduidelik hoekom hy sy baba uit die kollig hou	deur admin
“Laas toe ek met julle gepraat het was ek nog nie ‘n pa nie en vandag is ek en Annatjie die trotse ouers van die mooiste klein seuntjie. Sion van Jaarsveld.” Só skryf Bobby in sy nuutste nuusbrief op sy webtuiste www.bobbyvanjaarsveld.co.za
“Ai julle, daar is geen manier wat ek vandag vir julle kan beskryf wat in my hart en wese gebeur net as ek aan hom dink nie. Hy is BEELDSKOON! Daar is so baie navrae vir foto’s oor Sion en ek wil graag sommer vandag vir julle verduidelik waarom ek en Annatjie besluit het om geen fotos van Sion in die media vry te stel nie. Ek hoop ek verduidelik mooi genoeg.”
Van Jaarsveld verduidelik dan dat hy aanvaar hy as sanger sy lewe van die res van die land deel, en dat dit oukei is met hom. Hy’t dit immers so gekies, maar dat sy vrou en kind nie daarvoor gevrahet nie. E
“Sover dit moontlik is wil Annatjie uit tydskrifte en koerante bly. Sy is maar net nie gemaklik daarmee nie. Ek gee ook maar net om vir my gesin deur hulle privaatheid te beskerm. Die media kan partymaal ongevoelig wees. Ek gaan hulle nie hieraan blootstel nie. Hulle is vir my baie, baie spesiaal en ek sal alles in my vermoë doen om hulle te beskerm teen enigiets wat hulle dalk kan skade aandoen.
“Daar gaan dus op die stadium gee fotos van Sion aan die media gegee word nie. Dit is hoe ons op die oomblik daaroor voel en ek dink nie dit gaan verander nie.”
Kry jou eie Bobby van Jaarsveld-dagbeplanner vir 2012. Hy het self die Januarie- en Desember-boodskappe in die dagboek geskryf en die res is geskryf deur mense wat hom na aan die hart lê. Die dagbeplanner sal vanaf 25 November 2011 in winkels soos CNA en Gospel Direct beskikbaar sal wees.
“Ek glo en vertrou dat al die boodskappe in die dagbeplanner vir julle baie sal beteken op julle journey met God,” sê Bobby.
Bobby, jy is ‘n ware man, en ‘n ster met ‘n kop op jou lyf, wat meer is as wat van party ander wannabe ‘celebrities’ gesê kan word wat hul babas van voor geboorte al in die kollig probeer plaas het. Ek haal my hoed af vir jou en Karen Zoid wat verstaan hul kinders het nie hierdie lewe en blootstelling gekies nie.